b'\n_START_ARTICLE_\nKemin k\xc3\xa4velykatu\n_START_PARAGRAPH_\nKemin k\xc3\xa4velykatu, my\xc3\xb6s Valtakadun k\xc3\xa4velykatu, on noin 60 metri\xc3\xa4 pitk\xc3\xa4 promenadi Kemin Sauvosaaressa Valtakadulla. K\xc3\xa4velykatu sijaitsee Kemin ydinkeskustassa T\xc3\xa4ik\xc3\xb6n torin l\xc3\xa4hettyvill\xc3\xa4. Promenadi valmistui vuonna 2011, mit\xc3\xa4 ennen Valtakadun ajorata jatkui aina Lehtokadun risteykseen asti. Promenadin varella sijaitsee mm. Elokuvateatteri Kinopirtti ja Hotelli Palomestari.'